Persenon

Persenon / Porsenú (gherdëina: Persenon (), badiot: Porsenú, tudësch: Brixen (), talian: Bressanone ()) é na zité y n comun dla provinzia Autonoma de Bulsan. Ai  ova l chemun na populazion de  persones sun na spersa de  km².
Persenon ie cunlieda ala ferata dl Prëner tres la stazion de Persenon.

Geografia
Tlima
Aldò de la mesures dl tëmp danter l 1951 y l 2010 fova la mesaria dl mëns plu frëit jené a Persenon −2,0 °C; la mesaria dl mëns plu ciaut lugio fova de +19,2 °C.Bressanone Varna – Brixen Vahrn  Temperaturen (PDF; 39 kB), Daten der Autonomen Provinz Bozen. La mesures te la perioda dal 2001 al 2010 ntant mostra su na mesaria de jené de +0,1 °C y na mesaria de lugio de +21,2 °C.

La mesaria de la prezipitazions a l'ann ie de 700 mm, che toma te zirca 85 dis. L inviern ie sciche tl rest de Südtirol normalmënter l tëmp plu sut. La prezipitazions d'inviern ie datrai te la forma de nëif. La majera prezipitazions ie d'instà, canche la frecuenza de temporai ie ënghe plu auta.Bressanone Varna – Brixen Vahrn Niederschläge (PDF; 26 kB), Daten der Autonomen Provinz Bozen.

 Storia 
Dal 1027 al 1803 fova Persenon la capitela dl Prinzipat dl Vëscul de Persenon, n prinzipat etlesiastich (tudësch: Hochstift) dl San Mper Roman. L prinzipat etlesiastich ne ie nia la medema cossa sciche na diozeja, sun chëla che n prinz vëscul à mé la autorità etlesiastica de n vëscul normal.

Persenon ie la zità plu vedla dl Tirol, bonamënter ovela bele ravises pre-romanes, aldò dla tuedes de Adrian Egger tl raion de Stufels (nce tlamà Alt-Brixen).

Dla zità medievela se à cunservà na pert dla muredes y dla portes (Michaelstor, Säbener Tor, Kreuz-Tor).

L ciastel dl vescul fova uriginariamenter sun plaza, plu tert iel deventà sënta dl capitan dla zità. Pona ie l ciastel unì frabicà da nuef tla luegia da śën y l ie n palaz n pert renaissance y n pert baroch, cun de bela arcades y figures de tieracueta di Habsburger. L museum diozejan ie aldidancuei tla sales de chësc palaz.

L majer giuel artistich dla zità ie bën la pitures a frësch dla chëurt a arcades dl dom (Domkreuzgang). L dom nstës ie na costruzion barochiseda sun na catedrala romanica plu antica. Da amiré iel i revëuc depënc de M.Günther.

Daujin iel la dliejia de pluania de San Michiel de stil gotich tardif. Tla vedla curtina danter l dom y dlieja San Michiel iel l monumënt de Oswald von Wolkenstein, che ël ova ulù per se nstës y che l prejentea coche ciavalier dla Crëusc (Kreuzritter).

I liams de Persenon cun la valedes ladines ie scialdi antics, davia che na gran pert dla Ladinia fova storicamënter sota l vescul de Persenon.

Mo aldidancuei iel na bela cumpëida de ladins che vif a Persenon y che se à urganisà tla Union di Ladins de Persenon.

 Trasport 
 Ferata 
Persenon ie cunlieda al trasport sun scines tres la stazion de Persenon che ie sun la trata de ferata dl Prëner.

Cumenanza
 Lingaz 
Persenon ie n chemun de maiuranza de rujeneda tudëscia da canche l proporz etnich ie stat metù su tl 1981. Da tenì cont ie che chisc dac se basa mé sun la detlarazions di abitanc cun zitadinanza taliana.

Spartizion aldò dl lingaz de apartenënza Rujeneda  1900  1971  1981  1991   2001  2011  2024 Tudësch 94,19 % 64,86 % 70,32 % 71,68 % 73,13 % 72,82 % 72,61 % Talian 5,65 % 34,32 % 28,40 % 27,03 % 25,65 % 25,84 % 26,03 % Ladin 0,82 % 1,29 % 1,29 % 1,23 % 1,34 % 1,36 %

Svilup de la populazion
Bressanone

Galaria dales fotografies

Referënzes

Categoria:Comuns dla provinzia de Bulsan
Categoria:Zità

Categoria:Comuns dl Trentin-Südtirol